En mand blev indlagt til observation for røgforgiftning efter brand i et foderstofanlæg i Aså her til formiddag.

Branden opstod i et tørreanlæg, men blev hurtigt slukket da brandvæsnet ankom. De materielle skader er små, og anlægget kan snart køre igen. Manden er en elektriker, der forsøgte at slukke branden. Han er indlagt til observation for røgforgiftning, men han er ikke kommet noget til. Det er tredje gang der opstår brand i tørresystemet, oplyser Ulrik Eriksen fra Nordjyllands Politi i Dronninglund.